Ekonomio di Porto-Riko

Porto-Riko, ne-enkorpigita teritorio di Usa, havis un ek la maxim dinamika ekonomii inter Karibiana stati til 2006. Tamen, dum la lasta 19 yari, lua kresko diminutabas. La diminuto koincidis kun la fino di fiskal avantaji por Usan entraprezi qui instalesis en la teritorio, e kun mondal augmento di preci di petrolo, qua esas la precipua fonto di elektro por l'insulo. Malgre to, Porto-Riko duras havar la duesma maxim granda ekonomio de la regiono, dop Dominikana Republiko.

Industrio, nome medikamenti, stofi, petrokemial ed elektronikala produkturi superiris l'agrokultivo kom precipua ekonomial agado e fonto di revenui dil teritorio. Anke servadi - nome financi, asekuro, komerco di imobli e turismo ank esas importanta ekonomial agadi. On kalkulas ke la teritorio recevis plu kam 3,6 milion turisti en 2008.

Kompare Usana stati, Porto-Riko esas plu povra kam Mississippi, la maxim povra ek l'Usana stati. Tamen, kompare Latin-Amerika, Porto-Riko havas la maxim alta TNP po persono de la regiono. Porto-Riko havas moderna substrukturo e granda sektoro publika. Ol regulesas da federala agenterii Usana. Pro la diminuto di employi en la teritorio, multa Portorikani ekmigris vers la kontinento. En 2011, chomeso atingis 16% de la laboro-povo. En 2024 ol esis atingis nur 5,5% de la laboro-povo.

 Referi 

Porto-Riko
Kategorio:Porto-Riko